Nígbà tí mo wí báyìí tán ọkùnrin náà tún ń bá ọ̀rọ̀ rẹ̀ lọ, ó ní, Olówó-ayé, àwọn igi méjì tí iwọ rí wọn-ọnnì ènìyàn ni wọ́n jẹ́ rí. èyí tí ó dàgbà jù nínú àwọn méjèéjì ni ọmọkùnrin, èyí èkejì jẹ́ ọmọbìnrin. Àwọn méjì yìí fẹ́ràn ara wọn dé góńgó wọ́n sì ń fẹ́ láti fẹ́ ara wọn kí wọ́n di tọkọtaya. Ṣùgbọ́n òbí àwọn méjèèjì kò fẹ́ kí wọ́n fẹ́ ara wọn nítorí kò sí ìrẹ̀pọ̀ láàárin àwọn obì wọn-ọnnì. Síbẹ̀ àwọn ọmọdékùnrin àti ọmọdébìnrin wọ̀nyí dàbí àhọ́n àti ẹnu sí ara wọn a sì máá bá ara wọn sọ̀rọ̀ ni ihò tí ń bẹ láti ògiri. Bí èyí ọmọbìnrin wọn bá gbé etí sí ẹnu ihò ní iyàrá tiẹ̀ ọmọkùnrin a máa sọ̀rọ̀ sí i lódì kejì, bí ọmọkùnrin bá gbé èti sí ẹnu ihò ni yàrá tirẹ̀ ọmọbìnrin a máa sọ̀rọ̀ sí i láti ọ̀hún wá. Ọ̀rẹ́ mi, èmi ni mo wí fún ọ, kò sí bí olùfẹ́ méjì ti lè wà kí wọ́n máà ní ìṣòro kan láàárin wọn. Ìfẹ́ kì í rìn láì ní ìkọ̀sẹ̀ díẹ̀ ṣùgbọ́n ìfẹ́ pípé a máa sọ òkè di pẹ̀tẹ́lẹ̀, a máa rìn láàrin ẹ̀gún láìbìkítà, a sì máa sáré tete láàárin kòtò àti gegele.
Nigba ti mo wi bayii tan okunrin naa tun n ba oro re lo, o ni, Olowo-aye, awon igi meji ti iwo ri won-onni eniyan ni won je ri. eyi ti o dagba ju ninu awon mejeeji ni omokunrin, eyi ekeji je omobinrin. Awon meji yii feran ara won de gongo won si n fe lati fe ara won ki won di tokotaya. Sugbon obi awon mejeeji ko fe ki won fe ara won nitori ko si irepo laaarin awon obi won-onni. Sibe awon omodekunrin ati omodebinrin wonyi dabi ahon ati enu si ara won a si maa ba ara won soro ni iho ti n be lati ogiri. Bi eyi omobinrin won ba gbe eti si enu iho ni iyara tie omokunrin a maa soro si i lodi keji, bi omokunrin ba gbe eti si enu iho ni yara tire omobinrin a maa soro si i lati ohun wa. Ore mi, emi ni mo wi fun o, ko si bi olufe meji ti le wa ki won maa ni isoro kan laaarin won. Ife ki i rin lai ni ikose die sugbon ife pipe a maa so oke di petele, a maa rin laarin egun laibikita, a si maa sare tete laaarin koto ati gegele.